Document ID: 32005D0226

KOMISIJAS LĒMUMS
(2005. gada 14. marts),
ar ko groza Lēmumu 2005/59/EK attiecībā uz apgabaliem Slovākijā, kuros jāīsteno plāni par klasiskā cūku mēra apkarošanu savvaļas cūkām un savvaļas cūku ārkārtas vakcināciju pret klasisko cūku mēri
(izziņots ar dokumenta numuru K(2005) 601)
(Autentisks ir tikai teksts slovaku valodā)
(Dokuments attiecas uz EEZ)
(2005/226/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra izskaušanai (1), un jo īpaši tās 16. panta 1. punktu un 20. panta 2. punktu,
tā kā:
(1)
Komisija pieņēma 2005. gada 26. janvāra Komisijas Lēmumu 2005/59/EK, ar ko apstiprina plānus par klasiskā cūku mēra izskaušanu savvaļas cūkām un savvaļas cūku ārkārtas vakcināciju pret klasisko cūku mēri Slovākijā (2) kā vienu no šīs slimības apkarošanas pasākumiem.
(2)
Slovākijas varas iestādes ir informējušas Komisiju par slimības attīstību savvaļas cūku populācijā pēdējā laikā. Šī informācija norāda, ka klasiskais cūku mēris savvaļas cūku populācijā ir sekmīgi izskausts Levice, Nitra, Topoľčany, Nové Mesto nad Váhom un Púchov rajona veterinārās un pārtikas pārvaldes teritorijās un ka apstiprinātais slimības izskaušanas plāns uz tām vairs nav attiecināms. Saskaņā ar epidemioloģisko informāciju vakcinācijas plāns ir jāpaplašina, iekļaujot tajā savvaļas cūku vakcināciju pret klasisko cūku mēri Ilava, Žiar nad Hronom, Žarnovica un Banská Štiavnica rajonos.
(3)
Tādēļ attiecīgi jāgroza Lēmums 2005/59/EK.
(4)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/59/EK pielikumu aizstāj ar tekstu, kas iekļauts šā lēmuma pielikumā.
2. pants
Šis lēmums ir adresēts Slovākijas Republikai.
Briselē, 2005. gada 14. martā

Labels: 0
18
20
6